**Magyar Máltai Szeretetszolgálat Komáromi Csoport**

A szervezet pontos megnevezése**: Magyar Máltai Szeretetszolgálat Komáromi Csoport**

Alakult: 1991. évében, jelenleg az oltár előtt fogadalmat tett tagok száma: 51 fő

Cím: 2900 Komárom, Szabadság tér 1.

Tel: 06/34/541-338

Adószám: 19025702-1-43

Számlaszám: OTP 11784009-20201643

**Gondviselés Háza**

2900 Komárom, Táncsics M. u. 26.

Tel/Fax: 06/34/340-255

E-mail: Komarom@maltai.hu

Vezető: Dr. Fejér Gyuláné Zsitvay Kinga

Helyettes Vezető: Horváth István

Ifjúsági programok szervezője: Szombath Gáborné

Pénzügyi előadó: Arlett Lászlóné

Irodai ügyelet: kedd és péntek 9-11 óra között

Helye: Komárom, Szabadság tér 1.

Tel: 541-338

(Segítségnyújtás a családban felmerülő problémákban, hivatali ügyek intézésében, stb.)

**Ruharaktár:**

Helyszín: 2900 Komárom, Sport u. 9.

Minden csütörtökön 8-10 óra között fogadjuk a ruhaadományokat,

 szombaton 14-16 óra között a jelentkezők térítésmentesen válogathatnak a ruharaktárunk készletéből.

**Bútorraktár:**

Helyszín: 2903 Komárom, Monostori Erőd

Bútorraktáros: Csordás József Tel: 06/20/ 455-1983

Előzetes telefonos egyeztetés alapján fogadjuk, illetve térítésmentesen biztosítjuk a készletünkből az igénylőknek a szükséges bútort.

9 személyes Ford Transit szociobuszunk térítésmentesen szállítja a reumatológiai kezelésre a betegeket, illetve a fogyatékossággal élő személyeket igény szerint.

**Intézményeink:**

A Magyar Máltai Szeretetszolgálat Fogyatékosok Nappali Intézménye és Sorstárs Támogató Szolgálat integrált intézmény, melynek részterületei hatékonyan egészítik ki egymást a fogyatékkal élők esélyegyenlőségének, életminőségének javítása céljából. Az Intézmény a Magyar Máltai Szeretetszolgálat tulajdona, közvetlen környezete akadálymentesített.

***Mindkét intézmény ellátási területe: Komárom-Bábolna Többcélú Kistérségi Társulás.***

Cím: 2900 Komárom, Táncsics M. u. 26.

Tel/Fax: 06/34/340-255

E-mail: Komarom@maltai.hu

Szakmai vezetője: Tóth Béláné szociálpedagógus

**Fogyatékosok Nappali Intézménye:**

1 fő szociális munkás, 3 fő szociális gondozónő dolgozik az intézményben.

A beíratott tagok száma: 34 fő.

Az intézmény nyitvatartása: hétfőtől – péntekig 8-16-ig

Tagjaink életkora 6-54 éves korig terjed, többsége 25-45 év közötti. Ellátásuk 3 fontos területe: a fejlődés, a család tehermentesítése és az életnehézségekkel való megküzdés segítése. (egészségügyi állapot, szociális ügyek, családi konfliktusok).

Az ellátottak a szakemberek állandó figyelmét élvezik, melynek prevenciós hatása az egész családra is kiterjed.

**Támogató Szolgálat**

A Támogató Szolgálat feladatait 2 szakképzett személyi segítő látja el. Otthonukban keresik fel azokat a fogyatékossággal élőket, akik megfelelnek a törvény által meghatározott feltételeknek. Feladatuk személyre szabott gondozási tervvel segíteni az egyént, tehermentesíteni a családot, a tágabb értelemben vett környezetre való pozitív hatással elősegíteni a fogyatékkal élő emberek társadalmi befogadását.

A Szolgálat munkatársai az élet különböző területéről érkező gondokat meghallgatva, a fogyatékkal élő személlyel vagy hozzátartozójával, illetve törvényes képviselőjével közösen a fogyatékos személy szükségleteinek, állapotának megfelelően végzi az ellátást.

Fizikai és mentális gondozás mellett gondoskodnak egészségügyi ellátásukról, valamint hivatalos ügyeik intézésében is segítséget nyújtanak.

Támogató Szolgálatunknál **gyógyászati segédeszközök igénylésére is van lehetősége a rászorulóknak**. **(mechanikus, elektronikus kórházi ágy, kerekes szék, járókeret, ágytál)**

Szociobuszunk közösségi programokra, rokonlátogatásra, szeretteik sírjának látogatására szállítja igényeik szerint ellátottjainkat.

**A Magyar Máltai Szeretetszolgálat Intézményei és szolgáltatásai térítésmentesek.**

Úgy a Csoport önkéntesei, mint az Intézményekben dolgozó szakemberek mindent megtesznek a fogyatékossággal élők életminőségének javítása, az esélyegyenlőség megteremtése érdekében.

Érdeklődni a következő telefonszámon lehet: 06/34/340-255.